o
Lasten yleisin kuolinsyy on nykyään keuhkokuume.
Kun eräs hondurasilainen lapsi sairastui tähän tautiin, vanhemmat
luulivat hänen kuolevan.
Dilcia asuu vanhempiensa kanssa korkealla Hondurasin vuoristossa.
Hänen isänsä kasvattaa maissia, mutta rahat eivät riitä tyttären
keuhkoputkentulehduksen hoitoon tarvittaviin lääkkeisiin.
Hän ei voinut hengittää kunnolla, koska yskä oli niin kova.
Dilcian vanhemmat kävelivät 3 tuntia päästäkseen
terveyskeskukseen, mutta rahat riittivät vain yskänlääkkeeseen.
Muutamia päiviä myöhemmin Dilcia sairastui keuhkokuumeeseen.
Emme voineet ostaa antibiootteja, joilla keuhkokuume olisi lähtenyt.
Mietimme, kuoleeko tyttäremme.
Sillä viikolla Operaatio Siunaus avasi kylässä ilmaisen klinikan.
Apu tuli juuri oikeaan aikaan.
Kerroin lääkärille tytön oireista.
Lääkäri tutki hänet ja määräsi hänelle vahvan antibioottikuurin.
Nyt tyttäremme on tervehtynyt ja leikkii iloisesti.
Operaatio Siunaus osti perheelle kanoja, jotta he voivat myydä
kananmunia ja turvata tyttärensä hoidon tarpeen tulevaisuudessa.
Olen kiitollinen siitä, että Operaatio Siunaus pelasti
tyttäremme hengen. Kiitos siitä!
Dilcian perheen kokemukset eivät ole harvinaisia.
Monissa maissa ihmisillä ei ole yksinkertaisesti mahdollisuutta
käydä lääkärissä tai ostaa lääkkeitä.
Tule 700 Clubin jäseneksi.
Tukesi avulla Operaatio Siunaus pystyy auttamaan Dilcian perheen
kaltaisia ihmisiä.
Autamme myös ruokkimalla nälkäisiä ja jälleenrakentamalla
tuhoutuneita koteja.
Tarvitsemme tukeasi. Tule mukaamme.
Yhdessä voimme tavoittaa maailman Jeesuksen rakkaudelle.
Voit muuttaa maailmaa. Kiitos jo etukäteen.
Vastataanko katsojien kysymyksiin?
No kuullaan ne ensin.
Cody kysyy: "Avioliittomme on onnellinen. Ainut ongelma on,
että vaimoni pitää yhä yhteyttä ex-poikaystäviinsä.
Kuinka minun tulisi toimia tässä tilanteessa?"
On parasta, ettet ala epäillä vaimoasi.
Jos alat arvuutella, mitä hän selkäsi takana tekee,
suhteenne tuhoutuu.
Riippuu siitä, kuinka läheisiä ystäviä ex-poikaystävät
vaimollesi ovat.
Pitävätkö he vaimoasi kädestä? Suutelevatko he?
Normaalin ystävyyssuhteen ylläpitäminen ei välttämättä ole
paha asia.
On vaikea tietää, paljonko sydämeen on jäänyt salaista rakkautta.
Vanhoja romansseja on vaikea unohtaa.
Ajattele vaikka omia lukionaikaisia suhteitasi.
Minulle ei ainakaan ole jäänyt niistä jäänteitä.
Tässähän ei puhuttu vaimon suuresta rakkaudesta, vaan miespuolisista
ystävistä, joiden kanssa hän on joskus käynyt treffeillä.
Ehkä hän on osannut päättää suhteensa niin,
että ystävyys on säilynyt. Minusta se on hyvä asia.
Pääasia on, ettet ryhdy epäilemään vaimosi joka askelta.
Se tekee pahaa suhteelle.
Seuraavaksi Mark: "Toivoin aina, että lapseni voisivat kasvaa
lähellä isovanhempiaan. Anoppini on kuitenkin yrittänyt rikkoa minun
ja vaimoni välejä.
Nyt hän haluaisi vahtia lapsiani. Saanko olla huolestunut?"
Saat todellakin. Minulla on 14 lastenlasta.
Meillä on kaikilla hyvät suhteet keskenämme. Meillä on mukava perhe.
Lapsenlapset ovat suuri siunaus.
Mutta jos anoppisi yrittää käyttää lapsianne teidän avioliittoanne
vastaan, älä anna hänen vahtia heitä.
Et toimi väärin, jos kieltäydyt.
Toisaalta kyllä anoppi voisi vahtia lapsia hätätilanteissa,
jos vaikka vanhempien on juostava kauppaan.
Olisi outoa torjua apu silloin.
Hyväntahtoiset ostosreissut sallittakoon anopille.
Siihen vedetään raja.
Christine kysyy: "Miten voin korostaa alaisilleni,
kuinka vakavaa valehteleminen on?
Kun huomautan asiasta, saan osakseni epäkunnioitusta.
Mitä voin tehdä, jotta he valehtelisivat vähemmän?"
Helpoin tapa on irtisanoa heidät.
Monet yritykset eivät suvaitsisi valehtelevia työntekijöitä.
Se pilaa yrityksen maineen nopeammin kuin mikään muu asia,
ja tuhoaa työntekijöiden ja työnantajan välisen luottamuksen.
Oletan, että olet heidän pomonsa. Varoita heitä, että seuraavan
kerran joudut irtisanomaan heidät.
Valehtelu on luonnevika.
Minut on kasvatettu tällaisella kovan rakkauden linjalla.
Mene kotiisi ja opi lisää äidiltäsi.
Erota heidät. He vain lisäävät epäluottamuksen ilmapiiriä
yrityksessäsi.
Luottamus on kaiken perusta.
Maineesi asiakkaiden silmissä perustuu siihen,
että yrityksesi toimii, niinkuin lupaa.
Et voi suvaita valehtelijoita. Erota heidät.
Stephanie kysyy: "Minulla oli tapana lukea Raamattua töissä
tauoillani. Nyt minua on kielletty tuomasta Raamattua töihin,
edes taukotilaan. Mitä voin tehdä?"
Voit viedä työnantajasi oikeuteen.
Sinä todellakin olet kova tänään. Irtisano! Haasta oikeuteen!
On perjantai! Jos viikonloppu ei olisi tulossa,
minulle varmasti kasvaisi sarvet ja alkaisin sylkeä tulta.
Sinun kansalaisoikeuksiasi on loukattu.
Sinulla on oikeus lukea omalla ajallasi hartauskirjallisuutta.
Jos työnantajasi yrittää estää tätä, hän syyllistyy uskonnolliseen
syrjintään.
Sinun on puhuttava hänelle ja kerrottava, kuinka tärkeä asia
raamatunluku sinulle on. Kerro, että sinulla on siihen oikeus.
Jos pomosi yrittää yhä estää sinua, sano haastavasi hänet oikeuteen.
Laki on sinun puolellasi.
Kiitos kysymyksistänne. Yritämme aina vastata mahdollisimman moneen.
Seuraavaksi kuulemme Tonysta, jota hänen sisaruksensa
kutsuvat Tonetteksi.
Kun kukaan ei ollut kotona, yritin matkia äitiäni tai siskojani.
Pian kuulet, kuinka tämä mies selvisi identiteettikriisistään.
Antakaa lasten tulla minun tyköni, älkääkä estäkö heitä.
Taivaan valtakunta kuuluu heidän kaltaisilleen.
Katso lapsia. Voit oppia heiltä.
Joka ei ota Jumalan valtakuntaa vastaan niinkuin lapsi,
ei pääse sinne sisälle.
Kun otamme Kristuksen vastaan pelastajanamme, meistä tulee
Jumalan lapsia. Uskotko jo häneen? Kirjoita tai soita meille.
Oletko kuullut puhuttavan Down low -elämäntyylistä?
Termi on tuttu afroamerikkalaisesta kulttuurista.
Tony Spears eli tuota elämää ja yritti pitää sen piilossa muilta.
Eräänä päivänä hän kuitenkin joutui tunnustamaan sen tyttöystävälleen.
Kuljeskelin ympäri taloa naisten kengissä, ja sisarukseni kutsuivat
minua Tonetteksi.
Lapsena Tony hauskuutti perhettään pukeutumalla äitinsä vaatteisiin.
Tuo viaton käytös oli kuitenkin merkki sisäisestä konfliktista.
Pukeuduin naisten vaatteisiin silloinkin, kun ketään ei ollut
katsomassa.
Tony kasvoi yksinhuoltajaperheessä, eikä hänellä ollut miehen mallia.
Keskikoulussa häntä alettiin haukkua homoksi.
En ollut ikinä maannut miehen kanssa, paitsi ajatuksissani.
Pian ajatukset johtivat hänet pimeämmille poluille.
Kävin pornokaupassa, jossa näin ensi kertaa miesten välistä seksiä.
Sen näkeminen hermostutti ja ja pelotti minua.
Tony jatkoi seurakunnassa käymistä, mutta homoseksuaalisuuden ja
Raamatun välinen ristiriita vaivasi häntä.
Kirkossa saarnattiin, että joudun helvettiin. En kuitenkaan
välittänyt siitä, koska Jumalahan antaa kaikki synnit anteeksi.
Häpeä esti Tonya kertomasta kenellekään vaikeuksistaan.
Sitten hän tapasi miehen, joka houkutteli hänet
homoseksuaaliseen suhteeseen.
Suhde jatkui koko seuraavan vuoden.
Kävimme ulkona, palasimme hänen kotiinsa,
ja jos vaimo oli siellä, menimme kellariin.
Nauroimme ja vitsailimme.
Tiesin kuitenkin, että elämäntyyliin liittyi muutakin.
Opiskeluaikoina Tony alkoi elää niin kutsuttua Down low -elämää.
Down low tarkoittaa sitä, että pidetään aina tyttöystävää,
mutta kulissien takana on myös poikaystävä.
Tony vietti kaksoiselämää koko opiskeluaikansa.
Lopulta hän oli täysillä mukana homoseksuaalisten elämässä.
Hän kävi homorannoilla lähes joka päivä.
Kyselin Jumalalta, mitä hän oikein tahtoo tehdä minulle.
Miksei hän vain tappaisi minua? Kyllä hän tietää, miten elän.
Kärsin kovasti, koska tiesin, etten voinut muuttua.
Tonyn kaksoiselämää kesti kymmenen vuotta. Hän tiesi, että hänen
elämänsä oli muututtava, ennen kuin olisi liian myöhäistä.
Hän alkoi ymmärtää, ettei hänen elämäntyylinsä ollut normaali,
ja että hän ei voinut olla uskova ja homoseksuaali samaan aikaan.
Eräänä päivänä hän alkoi huutaa Jumalaa pelastajakseen.
Samana iltana Tony meni kirkkoon ja sai kokea Jumalan rakkauden.
Halusin tavata todellisen Jumalan.
Olin kuullut homoseksuaaleista, jotka olivat päässeet vapaiksi.
Kysyin Herralta, vapauttaisiko hän minutkin.
Tony asteli alttarille, pyysi Jumalalta anteeksi,
ja pyysi täydellistä vapautusta.
Kun puhuin Jumalalle, jokin paino otettiin pois.
Joitain tunteita jäi jäljelle, mutta paino oli poissa.
Tony ei palannut entiseen elämäntyyliinsä.
Seuraavien neljän vuoden ajan Tony kävi kirkossa ja luki Raamattua.
Jumala antoi Tonylle haaveen vaimosta.
Tony tapasi Felician, ja kuuden kuukauden seurustelun jälkeen
Tony kertoi tälle entisestä elämästään.
Kerroin olleeni homo ja maanneeni miesten kanssa.
Hän sanoi rakastavansa minua.
Puoli vuotta myöhemmin Tony ja Felicia menivät naimisiin.
En ollut koskaan voinut kuvitella meneväni naimisiin
kauniin naisen kanssa, joka rakastaa Jumalaa.
Tony on ällistynyt Jumalan ehdottomasta rakkaudesta.
Elämäni olisi pitänyt päättyä jo kauan sitten.
On ihmeellistä, että saan elää uutta elämää ja ajatella
uudella tavalla.
Uusi elämä ja uusi ajattelutapa.
Jos joku on Kristuksessa, hän on uusi luomus.
Vanha on mennyt, ja uusi sijaan tullut.
Mitä tahansa oletkin tehnyt, kenen kanssa oletkaan maannut,
Jumala voi siirtää syntisi niin kauas, kuin itä on lännestä.
Hän rakastaa sinua. Hän on rakastava Jumala.
Hän kuoli puolestasi.
Hän kaipaa sinua ja tahtoo sinut osaksi perhettään.
Hän haluaa sinut lapsekseen, koska hän rakastaa sinua.
Hän ei tahdo tuomita sinua helvettiin.
Hän avaa sinulle taivaan valtakunnan, mikä on enemmän,
kuin osaisit edes kuvitella. Ota hänet vain vastaan.
Tony ei voinut uskoa, mitä hänelle oli tapahtunut.
Jumala kuitenkin teki sen. Hän voi tehdä saman myös sinulle.
Hänen rakkaudellaan ei ole rajaa.
Jumala, maailmankaikkeuden luoja, rakastaa sinua.
Saatat luulla, ettei Jumala antaisi syntejäsi anteeksi.
Kyllä hän antaa.
Ryöväri huusi Jeesukselle ristiltä, ja Jeesus lupasi tavata hänet
vielä samana päivänä paratiisissa.
Haluaisitko mennä paratiisiin vai helvettiin?
Haluaisitko elää elämäsi kokien helvetillistä syyllisyyttä,
ja kuollessasi joutua helvettiin?
Vai haluatko viettää ikuisuuden Herran kanssa?
Hän kutsuu sinua kotiin. Hän rakastaa sinua.
Jos haluat kokea tämän sanoinkuvaamattoman rakkauden,
rukoile kanssani nyt ja pyydä sitä.
Jos antaudut Jumalle kaikkine roskinesi ja synteinesi,
hän kuulee rukouksesi ja vastaa sinulle.
Pysähdy nyt hetkeksi ja kumarra pääsi.
Sano nämä sanat ääneen. Tarkoita, mitä sanot.
Rukoile perässäni. Usko, mitä sanot.
Herra Jeesus Kristus.
Tunnet minut. Tiedät minun tehneen syntiä.
Tiedät, mitä päässäni ja sydämessäni liikkuu.
Tiedät kaikki ajatukseni.
Tulen luoksesi ja pyydän anteeksiantamustasi.
Tiedän, että kuolit puolestani ristillä.
Otan vastaan lahjasi.
Pyydän sinua tulemaan sydämeeni.
Elä minussa, niin elän sinulle, ja lupaan palvella sinua koko
lopun elämäni.
Kiitos, Herra, että kuulit rukoukseni ja tulit sydämeeni.
Jos rukoilit kanssani, tahdon nyt rukoilla puolestasi.
Isä, pyydän Jeesuksen nimessä, että lähetät Pyhän Hengen voiman.
Jeesuksen nimessä murramme saatanan voiman näiden ihmisten elämässä.
Kiitos, Herra. Aamen.
Soita esirukoilijoillemme ja kerro, että olet löytänyt Jeesuksen.
Häntä kutsutaan puhtaaksi energiaksi.
Tänään vieraanamme on Gary Valenciano.
Seison sydämesi ovella ja kolkutan.
En välitä siitä, oletko köyhä vai rikas, enkä siitä,
mitä kieltä puhut.
Tulen jokaisen miehen, naisen ja lapsen luo.
Tahdon vain tuntea sinut. Ja tahdon sinun tuntevan minut.
Valinta on kuitenkin sinun. En koskaan tule elämääsi väkisin.
Tulen asumaan niiden luo, jotka kutsuvat minut sisään,
ja annan heille iankaikkisen elämän.
Joku kolkuttaa sydämesi ovea. Hän on Jeesus Kristus.
Kutsutko hänet sisään? Soita tai kirjoita meille tänään.
Gary Valenciano on riemastuttanut kuuntelijoita jo 25 vuoden ajan.
Yksi hänen uusimmista albumeistaan on nimeltään Rebirth.
Nyt hän esittää singlensä "Oh".
Kuule, mulla on asiaa Tää alkoi jo ennen sun syntymää
Kun sydämes ensi kertaa löi Joku jo sua vastaan elämöi
Suurimman osan aikaansa hän Heittelee ajatuksia sun päähän
Hän puurtaa 24/7 ahkeraan Että sä päätyisit kuolemaan
Oh... Kuule varoitusta Oh... Älä usko sen valheita
Se on petosta kavalaa Hän yrittää saada sut lankaan
Oh... Jos annat itsesi Oh... Niin hän vie sielusi
En halua nähdä sun uskovan Sen kavalan tyypin valheita
On mulla muutakin asiaa Toivottavasti jaksat kuunnella
On toinenkin, läheinen kuin veli Sama eilen, tänään ja ikuisesti
Jonka lupaukset ei petä ikinä Jonka rakkaus pysyy aina
24/7, hän tuli taivaasta Tiedän hänen kutsuvan myös sinua
Oh... Vastaa kutsuun heti Oh... Avaa sydämes ovi
Hän kolkuttaa ja odottaa, että sydämes oven hänelle avaat
Oh... Häneltä niin paljon saat Oh... Hän antaa enemmän vaan
Enemmän, kuin kuvitella voit Eikä se ikinä lopu, joko kerroin
Kun syyttäjä kuiskii korvaasi
Ja muistuttaa kaikista menneistä teoistasi
Kun hän tekee hyökkäyksen Jatka vain polullasi
Muistuta häntä hänen lopustaan Se on jo aivan ovella
Katso, kuinka hän vavisee Ja kiireesti pakoon juoksee
Älä mukaudu maailman mukaan Vaan mielesi uudista Raamatulla
Jotta voit tietää ja tuntea Jumalan tahtoa seurata
Älä mukaudu maailman mukaan Vaan mielesi uudista Raamatulla
Jotta voit tietää ja tuntea Jumalan tahtoa seurata
Oh... Vastaa kutsuun heti Oh... Avaa sydämes ovi
Hän kolkuttaa ja odottaa Että sydämes oven hänelle avaat
Oh... Häneltä niin paljon saat Oh... Hän antaa enemmän vaan
Enemmän, kuin kuvitella voit Eikä se ikinä lopu, joko kerroin
Oh... Vastaa kutsuun heti Oh... Avaa sydämes ovi
Hän kolkuttaa ja odottaa Että sydämes oven hänelle avaat
Oh... Häneltä niin paljon saat Oh... Hän antaa enemmän vaan
Enemmän, kuin kuvitella voit Eikä se ikinä lopu, joko kerroin
Hienoa saada sinut taas tänne.
On hienoa tulla taas.
Istuin tuolla ja toivoin, ettet unohda sanoja kesken laulun.
Rakastan tätä laulua. Halusin muistuttaa ihmisiä siitä,
että jokaisella on jokin erityinen kutsumus, jota on seurattava.
Tämä kappale on Rebirth-albumiltasi.
Yksi toinen albumini on nimeltään Revive. Tämä kuuluu samaan sarjaan.
Uusimman albumin tarkoituksena on rohkaista ihmisiä syttymään
uudelleen jollekin unelmalle, jonka he ovat panneet sivuun.
Toivon, että nämä kappaleet toisivat unelmat takaisin elämään.
Musiikissasi on elämää. Sinuahan kutsutaan puhtaaksi energiaksi.
Tuohon liittyy tarina. Enhän minä tuota puhdasta energiaa.
Haluan ihmisten tietävän, ettei kyse ole vain tanssistani.
Ei ole kyse minusta, vaan Jumalasta.
Kun hän tuo energiansa kauttani, se on puhdasta. Energia on hänen.
Jotkut ihmiset saattavat ajatella, etteivät voi palvella Jumalaa,
koska heillä on haasteita.
Sinähän olet joutunut kamppailemaan joidenkin fyysisten haasteiden
kanssa. Monet saattaisivat kokea tuollaiset haasteet uhkaaviksi.
Silti Jumala on antanut sinulle, mitä tarvitset,
ja olet voinut palvella häntä.
Minulla on vieläkin ykköstyypin diabetes. Käytän insuliinipumppua.
Olen ollut diabeetikko 32 vuotta.
Jumalan avulla olen haastanut lääkäreiden ennusteet.
Kunnia kuuluu hänelle. Joskus unohdan antaa hänelle kunnian.
Herään aamulla ja unohdan, että minun pitäisi olla jo sokea.
Terveyteni pitäisi olla jo paljon huonompi.
En kuitenkaan kärsi mistään komplikaatiosta.
Syöt oikein ja luotat Jumalaan.
Myös vaimoni tukee minua, ja koen sen valtavana siunauksena.
Sinulla on kolme ihanaa lasta. He kaikki ovat hyvin luovia.
Minulla on 25-vuotias, 21-vuotias ja 17-vuotias lapsi.
Paolo tykkää rokista ja kertoo kuuntelijoilleen Kristuksesta.
Minä en voisi esiintyä sellaisen joukon edessä. Paolo on rohkea.
Toinen poikani Gabriel tekee tanssimusiikkia. Hän haluaa
laittaa lisää Jumalan sanaa tanssimusiikkiin.
Tyttäreni Kristiana on laulaja.
Saamme varmasti vielä kuulla tästä lahjakkaasta perheestä.
Albumi oli nimeltään Rebirth ja lisätietoja saa nettisivuiltamme.
Kiitos teille. Lopuksi Psalmin 28 jae 7: "Herra on minun voimani
ja kilpeni; häneen minun sydämeni turvasi, ja minä sain avun."
Jokainen polvi notkistuu ja kieli tunnustaa,
että Jeesus Kristus on Herra.
Soita tai kirjoita meille, niin löydät todellisen vapauden.
Kun haluat jutella jonkun sinusta välittävän henkilön kanssa,
soita esirukoilijoillemme omassa maassasi.
Suomennos: Hanna Tischer